《长相思四首 其三》
元代·胡奎

长相思，江悠悠。洞庭木落三湘秋。梦中不识别时路，九嶷云黯苍梧树。

翠华南去不复还，双娥洒泪愁空山。五十哀弦雏凤语，鹧鸪啼处斑斑雨。

长相思，思转深。请以白玉璞，琢出相思心。三湘之水东入海，相思之心终不改。

作者简介：元明间浙江海宁人，字虚白，号斗南老人。明初以儒征，官宁王府教授。有《斗南老人集》。